ભારતના સ્વિત્ઝરલેન્ડ કહેવાતા અરૂણાચલના તવાંગ પર ચીનનો ડોળો વર્ષોથી હતો (આજે પણ છે). નવેમ્બર ૧૯૬૨માં ચીન તવાંગ તરફ આગેકૂચ કરતું હતું. સૈનિકોએ ફરજિયાત પણે નુરનાંગ પાસે આવેલો આજે ‘સેલા પાસ’ કહેવાતો ઘાટ ઓળંગવાનો હતો. એ ઘાટ પાસે ભારતીય સેનાની એક ચોકી હતી. અહીં લડતા સૈનિકો પૈકી કેટલાક મરાઈ ચુક્યા હતાં, જ્યારે બાકીનાએ આદેશ પ્રમાણે પીછેહઠ કરી હતી. ગઢવાલ ઈન્ફન્ટ્રીના જશવંતસિંહ રાવત નામના એક રાઈફલમેન હજુયે આ ચોકી પર મોજુદ હતા (રાઈફ્લ ઈન્ફન્ટ્રીઝ એ ભારતીય લશ્કરની એક શાખા છે). એમને પણ સૂચના હતી કે ચોકી રેઢી મૂકી પરત આવતા રહો, પણ જશવંતસિંહના મનમાં કંઈક અલગ મનસૂબા ઘડાઈ ચૂક્યા હતાં.